16.2.2023 г.
BG
Официален вестник на Европейския съюз
L 49/5
РЕШЕНИЕ НА СЪВМЕСТНИЯ КОМИТЕТ НА ЕИП № 3/2020 от 7 февруари 2020 година за изменение на приложение I (Ветеринарни и фитосанитарни въпроси) и приложение II (Технически правила, стандарти, изпитвания и сертифициране) към Споразумението за ЕИП [2023/ 281]
СЪВМЕСТНИЯТ КОМИТЕТ НА ЕИП,
като взе предвид Споразумението за Европейското икономическо пространство („Споразумението за ЕИП“), и по-специално член 98 от него, като има предвид, че: (1)
Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (1), следва да бъде включен в Споразумението за ЕИП.
(2)
Регламент за изпълнение (ЕС) 2019/626 на Комисията от 5 март 2019 г. относно списъците на третите държави или региони от тях, от които е разрешено въвеждането в Европейския съюз на определени животни и стоки, предназначени за консумация от човека, и за изменение на Регламент за изпълнение (ЕС) 2016/759 по отношение на тези списъци (2) следва да бъде включен в Споразумението за ЕИП.
(3)
Регламент за изпълнение (ЕС) 2019/627 на Комисията от 15 март 2019 г. за определяне на еднакви практически условия за извършването на официален контрол върху продукти от животински произход, предназначени за консумация от човека, в съответствие с Регламент (ЕС) 2017/625 на Европейския парламент и на Съвета и за изменение на Регламент (ЕО) № 2074/2005 на Комисията по отношение на официалния контрол (3), поправен с ОВ L 325, 16.12.2019 г., стр. 183, следва да бъде включен в Споразумението за ЕИП.
(4)
Регламент за изпълнение (ЕС) 2019/628 на Комисията от 8 април 2019 г. относно образци на официални сертификати за определени животни и стоки и за изменение на Регламент (ЕО) № 2074/2005 и Регламент за изпълнение (ЕС) 2016/759 по отношение на посочените образци на сертификати (4), поправен с ОВ L 325, 16.12.2019 г., стр. 184, следва да бъде включен в Споразумението за ЕИП.
(5)
Настоящото решение се отнася до законодателство, което съдържа разпоредби относно здравето на растенията.
Законодателството относно здравето на растенията не попада в обхвата на Споразумението за ЕИП, поради което разпоредбите относно здравето на растенията не се прилагат за държавите от ЕАСТ.
(6)
Настоящото решение се отнася до законодателството относно живите животни, различни от рибите и аквакултурните животни.
Законодателството относно тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП.
(7)
Настоящото решение се отнася до законодателството относно ветеринарните въпроси, фуражите и хранителните продукти.
Законодателството относно ветеринарните въпроси, фуражите и хранителните продукти не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I и уводната част на глава XII от приложение II към Споразумението за ЕИП.
Поради това настоящото решение не се прилага по отношение на Лихтенщайн.
(8)
Поради това приложения I и II към Споразумението за ЕИП следва да бъдат съответно изменени,
(1) (2) (3) (4)
OВ L 131, 17.5.2019 г., стр. 18.
OВ L 131, 17.5.2019 г., стр. 31.
OВ L 131, 17.5.2019 г., стр. 51.
OВ L 131, 17.5.2019 г., стр. 101.